Virtsaelinten TT-urografia

|  |  |
| --- | --- |
| Kuvaus: | Virtsatiekivien etsiminen tietokonetomografialla |

**TUTKIMUKSEEN VALMISTAUTUMINEN**

Tutkimusta ennen voit syödä ja juoda normaalisti ja ottaa lääkärin määräämät lääkkeet.

Rakon tulee olla lähes täysi. Virtsaa tulee pidättää ainakin neljän (4) tunnin ajan ennen tutkimusta.

**Jos olet raskaana tai epäilet olevasi raskaana**, kerro siitä mahdollisimman pian lääkärille, joka lähetti sinut tutkimukseen.

**TUTKIMUKSEN KULKU**

Tutkimuksen aikana sinun tulee maata liikkumatta, koska liike aiheuttaa kuviin epätarkkuutta. Röntgenhoitajalla on sinuun puhe-, kuulo- ja näköyhteys.

Tutkimus kestää noin 5 minuuttia.

**TUTKIMUKSEN JÄLKIHOITO**

Saat tutkimuksen vastaukset lääkäriltä, joka hoitaa sinua. Jos et tiedä, kuinka saat vastaukset, kysy siltä poliklinikalta tai osastolta, josta sinut lähetettiin tutkimukseen.

**YHTEYSTIEDOT**

Peru aika, jos et pääse tulemaan. Jos sinulla on kysyttävää tutkimuksesta, ota yhteys röntgen 2:een,

puh 017 – 173 307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä

[www.tutkimukseen.fi](http://www.tutkimukseen.fi/)

[www.stuk.fi](http://www.stuk.fi/)